CELEX: 32010L0081
Language: fi
Date: 2010-11-25 00:00:00
Title: Komission direktiivi 2010/81/EU, annettu 25 päivänä marraskuuta 2010 , neuvoston direktiivin 91/414/ETY muuttamisesta 2-fenyylifenoli-nimisen tehoaineen käytön laajentamisen osalta ETA:n kannalta merkityksellinen teksti

26.11.2010   
            
            
               FI
            
            
               Euroopan unionin virallinen lehti
            
            
               L 310/11
            
         KOMISSION DIREKTIIVI 2010/81/EU,
   annettu 25 päivänä marraskuuta 2010,
   neuvoston direktiivin 91/414/ETY muuttamisesta 2-fenyylifenoli-nimisen tehoaineen käytön laajentamisen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:
   
               (1)
            
            
               2-fenyylifenoli sisällytettiin komission direktiivillä 2009/160/EU (2) tehoaineeksi direktiivin 91/414/ETY liitteeseen I sillä edellytyksellä, että jäsenvaltiot saavat sallia sen käytön ainoastaan sadonkorjuun jälkeisenä sienitautien torjunta-aineena käyttöä varten suljetuissa käsittelyhuoneissa (”drenching”) sisätiloissa.
            
         
               (2)
            
            
               Ilmoittaja toimitti 18 päivänä kesäkuuta 2010 tietoa muista käsittelytavoista, kuten vahauskäsittelystä, kastomenetelmästä ja vaahdotuskäsittelystä (foam curtain treatment), tavoitteena saada poistettua suljettuja käsittelyhuoneita koskeva rajoitus.
            
         
               (3)
            
            
               Espanja, joka oli komission asetuksella (EY) N:o 2229/2004 (3) nimetty esitteleväksi jäsenvaltioksi, arvioi nämä lisätiedot ja toimitti komissiolle 30 päivänä heinäkuuta 2010 täydennyksen 2-fenyylifenolia käsittelevään arviointiluonnokseen, joka oli toimitettu muiden jäsenvaltioiden ja Euroopan elintarviketurvallisuusviranomaisen, jäljempänä ’elintarviketurvallisuusviranomainen’, kommentoitavaksi. Lausunnoissa ei nostettu esiin merkittäviä huolenaiheita, eivätkä muut jäsenvaltiot tai elintarviketurvallisuusviranomainen tuoneet julki mitään, mikä olisi sulkenut pois käytön laajentamisen. Jäsenvaltiot ja komissio ovat tarkastelleet arviointikertomuksen luonnosta ja sen täydennystä elintarvikeketjua ja eläinten terveyttä käsittelevässä pysyvässä komiteassa, ja 2-fenyylifenolia koskeva komission tarkastelukertomus valmistui 28 päivänä lokakuuta 2010.
            
         
               (4)
            
            
               Ilmoittajan toimittamat uudet tiedot käyttötavoista ja esittelevän jäsenvaltion tekemä uusi arvio osoittavat, että 2-fenyylifenolia sisältävien kasvinsuojeluaineiden voidaan yleisesti ottaen katsoa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset; tämä koskee erityisesti sadonkorjuun jälkeistä sisätiloissa tapahtuvaa sienitautien torjunta-aineena käyttöä, jota on tutkittu ja jota käsitellään yksityiskohtaisesti komission tarkastelukertomuksessa. Tämän vuoksi direktiivillä 2009/160/EU muutetun direktiiviin 91/414/ETY mukaan ei ole enää tarpeen rajoittaa 2-fenyylifenolin käyttöä suljettuihin käsittelyhuoneisiin.
            
         
               (5)
            
            
               Rajoittamatta edellä esitetyn päätelmän soveltamista on kuitenkin asianmukaista hankkia lisätietoja tietyistä seikoista. Direktiivin 91/414/ETY 6 artiklan 1 kohdassa säädetään, että tehoaineen sisällyttämiselle liitteeseen I voidaan asettaa ehtoja. Tämän vuoksi on aiheellista edellyttää, että ilmoittaja toimittaa lisätietoja, jotta voidaan vahvistaa muista käyttötavoista kuin suljetuissa käsittelyhuoneissa tapahtuvasta käytöstä aiheutuvat jäämämäärät.
            
         
               (6)
            
            
               Lisäksi on aiheellista edellyttää, että jäsenvaltiot kiinnittävät erityistä huomiota käyttäjien ja työntekijöiden turvallisuuteen ja varmistavat, että käyttöedellytyksiin kuuluu tarvittaessa asianmukaisten henkilönsuojainten käyttö.
            
         
               (7)
            
            
               Sen vuoksi direktiiviä 91/414/ETY olisi muutettava.
            
         
               (8)
            
            
               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 2010. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä tammikuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   Tämä direktiivi tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 25 päivänä marraskuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 230, 19.8.1991, s. 1.
   
      (2)  EUVL L 338, 19.12.2009, s. 83.
   
      (3)  EUVL L 379, 24.12.2004, s. 13.
   
      LIITE
      Korvataan direktiivin 91/414/ETY liitteessä I oleva rivi 305 seuraavasti:
      
         
                     Nro
                  
                  
                     Nimi, tunnistenumero
                  
                  
                     IUPAC-nimi
                  
                  
                     Puhtaus (1)
                     
                  
                  
                     Voimaantulo
                  
                  
                     Sisällyttämisen päättymispäivä
                  
                  
                     Erityissäännökset
                  
               
                     ”305
                  
                  
                     2-fenyylifenoli (mukaan luettuna sen suolat kuten natriumsuola)
                     CAS-nro: 90-43-7
                     CIPAC-nro: 246
                  
                  
                     
                        bifenyyli-2-oli
                     
                  
                  
                     ≥ 998 g/kg
                  
                  
                     1 päivänä tammikuuta 2010
                  
                  
                     31 päivänä joulukuuta 2019
                  
                  
                     A   OSA
                     Lupa voidaan myöntää ainoastaan sadonkorjuun jälkeisenä sienitautien torjunta-aineena käyttöä varten sisätiloissa.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 27 päivänä marraskuuta 2009 valmistuneen ja saman komitean 28 päivänä lokakuuta 2010 muuttaman 2-fenyylifenolia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota
                     
                                 —
                              
                              
                                 käyttäjien ja työntekijöiden turvallisuuteen ja varmistettava, että käyttöedellytyksiin kuuluu asianmukaisten henkilönsuojainten käyttö;
                              
                           
                                 —
                              
                              
                                 siihen, että ne ottavat käyttöön asianmukaiset jätehuoltokäytännöt, joiden mukaisesti huolehditaan käsittelyn jälkeen jäävästä jäteliuoksesta, myös drenching-käsittelyjärjestelmän ja muiden käsittelytapojen puhdistusvedestä. Jäsenvaltioiden, jotka sallivat jäteveden laskemisen viemärijärjestelmään, on varmistettava, että tehdään paikallinen riskinarviointi.
                              
                           Asianomaisten jäsenvaltioiden on varmistettava, että ilmoittaja toimittaa komissiolle
                     
                                 —
                              
                              
                                 lisätietoja työntekijöiden ja kuluttajien ihon pigmenttihäiriöistä, jotka johtuvat mahdollisesta altistumisesta 2-fenyylihydrokinoni (PHQ) -metaboliitille sitrushedelmien kuorissa.
                              
                           
                                 —
                              
                              
                                 lisätietoja sen vahvistamiseksi, että jäämätesteissä käytetyt analyysimenetelmät ilmoittavat oikein 2-fenyylifenolin, PHQ:n ja niiden konjugaattien jäämien määrät.
                              
                           Jäsenvaltioiden on varmistettava, että ilmoittaja toimittaa tällaiset tiedot komissiolle viimeistään 31 päivänä joulukuuta 2011.
                     Lisäksi asianomaisten jäsenvaltioiden on varmistettava, että ilmoittaja toimittaa komissiolle lisätietoja, jotta voidaan vahvistaa muista käyttötavoista kuin suljetuissa käsittelyhuoneissa tapahtuvasta käytöstä aiheutuvat jäämämäärät.
                     Jäsenvaltioiden on varmistettava, että ilmoittaja toimittaa tällaiset tiedot komissiolle viimeistään 31 päivänä joulukuuta 2012.”
                  
               
      
         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.